OpenLLM-France/wikimedia huggingface dataset:
# FC Alania Vladikavkaz

FC Alania Vladikavkaz (osetieraz Футболон клуб "Алани", errusieraz Футбольный клуб «Алания» Владикавказ) Vladikavkazko futbol talde bat da, Osetiakoa (Errusia). Errusiako Liga bat irabazi zuen 1995ean.

## Historia

Sobietar Batasuneko garaian taldeak Spartak Ordzhonikidze, azken izen hau baitzuen Vladikavkaz hiriak. 1990an Spartak Vladikavkaz izena hartu zuen eta 1995ean FC Alania Vladikavkaz (Alania Osetiaren izen historikoa da).
Errusiako Liga hasi zenean bigarren postua eskuratu zuen Moskuko Spartaken atzetik eta 1995ean Liga irabaztea lortu zuen. 2005erarte lehen mailan egon ondoren bigarrenera jeitsi zen. 2006an profesional lizentziekin arazoak izanda mailaz taldea desagertzekotan egon zen baina azken unean hirugarren mailan egokitzea lortu zuen.
2009an berriz lehen mailara igo zen eta 2010an Kopako finala jokatu zuen. CSKA Moskuren aurka 2-1 galdu zuen.

## Palmaresa
### Errusiako txapelketak: 1

* Errusiako Liga:
** Txapelduna (1): 1995
** Bigarrena (2): 1992, 1996
* Errusiako Kopa:
** Txapelduna (0)
** Finalista (1): 2011

## Kanpo estekak

* (Errusieraz) Webgune ofiziala
* Datuak: Q240438
* Multimedia: FC Alania Vladikavkaz / Q240438
# FC Ararat-Armenia

FC Ararat-Armenia (armenieraz Ֆուտբոլային Ակումբ Արարատ-Արմենիա) Armeniako futbol talde onenetakoa da, Erevan hiriburukoa.

## Historia

Talde oso berria da. 2017an sortu zen FC Pyunik taldearen akademiako jokalariekin eta FC Avan Academy izena hartu zuen. 2018an Samvel Karapetyan enpresagizon multimiloidun armeniar-errusiarrak erosi zuen eta FC Ararat Mosku izenarekin Errusiako bigarren mailako (3. maila) erdialdeko multzoko txapelduna izan zen. Ez zuen mailaz igotzeko agiria lortu eta Karapetyanek izena aldatu eta Armeniako lehen mailan inskribitu zuen.
Armeniako ligako aurreneko denboraldian txapelduna izan da, FC Pyunik taldeari puntu bakarreko aldea aterata. 2020an errazago irabazi du liga eta Kopa finalera iritsi zen baina 5-5 egin ondoren FC Noah taldeak penalti jaurtiketetan garaitu zuen.

## Palmaresa

* Armeniako Liga (2): 2019, 2020.
* Armeniako Kopa (1): 2024.

## Kanpo estekak

* Datuak: Q39056364
# FC Ararat Yerevan

FC Ararat Yerevan (armenieraz Ֆուտբոլային Ակումբ Արարատ Երևան) Armeniako futbol talde onenetakoa da, Erevan hiriburukoa. Armeniako liga bakarra irabazi duen arren Sobietar Batasuneko txapelketak irabazi zituen armeniar talde bakarra izan zen. Honetaz gain Armeniako 5 Kopa ere lortu ditu.

## Historia
### Sorrera

Spartak izenarekin eratu zen taldea 1935ean baina berehala hartu zuen Dinamo Yerevan izena. 1949an lortu zuen Sobietar Batasuneko lehen mailan aritzea baina urtebete egin zuen bertan. 1954ean Kopa finalera iritsi zen baina Dinamo Kievek 2-1 gainditu zuen.

### 70. hamarkada, "urrezko aroa"

1960an berriz igo zen mailaz eta ordutik aurrera beti mantendu zen bertan (1964-65 denboraldia salbu). Dagoeneko "Ararat Yerevan" izenarekin bere "urrezko aroa" iritsi zen. 1971 urtean bigarren egin zuen Sobietar Batasuneko Ligan eta 1973an Liga eta Kopa irabazi zituen eta UEFA Kopan final zortzirenetara iritsi zen. 1974-75 denboraldian Europako Kopako final laurdenetara iritsi zen baina gero txapeldun izango zen Bayern Munichek kanporatu zuen Araratek Alemanian 2-0 galdu ondoren etxean 1-0 irabazi zuen arren. 1975 urtean Sobietar Batasuneko bigarren kopa irabazi zuen eta hurrengo urtean Europako Errekopan berriz ere final zortzirenetara iritsi zen.

### Armeniako garaia

Armeniako txapelketak hasi zirenean Ararat talde onenetakoa zen baina bost kopa irabazi bazituen ere Liga bakarra eskuratu du momentuz. 2008an FC Pyunik taldearekin 59 puntotan berdinduta gelditu zen eta txapelduna erabakitzeko elkarren arteko partida antolatu zen. Luzapenean sarturiko gol baten erruz Pyunikek 2-1 irabazi zuen partida. Urte hartan ordea Kopa irabazi zuen eta ondoren Superkopa.

## Palmaresa
### Sobietar Batasunean: 3

* Liga (1): 1973.
* Kopa (2): 1973, 1975.

### Armenian: 8

* Armeniako Liga (1): 1993.
* Armeniako Kopa (6): 1993, 1994, 1995, 1997, 2008, 2021.
* Armeniako Superkopa (1): 2008.

### Nazio artean: 0

* Europako Kopa (0): final laurdenak 1975ean.
* Europako Errekopa (0): final zortzirenak 1976an.
* UEFA Kopa (0): final zortzirenak 1973an.

## Kanpo estekak

* (Armenieraz)(Ingelesez) Webgune ofiziala
* Datuak: Q332702
* Multimedia: FC Ararat Yerevan / Q332702
# FC Barcelona (areto-futbola)

FC Barcelona Fútbol Sala Bartzelona Futbol Klubaren areto-futbol atala da.

## Historia

Taldea 1978 urtean sortu zen baina urte gutxitan desegin ondoren 1986an birsortu zuten.

## Palmaresa
### Katalunian: 8

* Kataluniako Kopa (8): 2000, 2009, 2010, 2011, 2014, 2015, 2016, 2017

### Espainian: 15

* Lehen Maila (6): 2011, 2012, 2013, 2019, 2021, 2022
* Espainiako Kopa (4): 2011, 2012, 2013, 2019
* Errege Kopa (6): 2011, 2012, 2013, 2014, 2018, 2019
* Superkopa (1): 2013

### Nazioartean: 4

* Kontinente arteko Kopa (0): txapeldun ordea 1996an.
* UEFA Kopa (2): 2012, 2014, 2020, 2022

## Kanpo estekak

* Webgune ofiziala
* Datuak: Q1347994
* Multimedia: FC Barcelona (futsal) / Q1347994
# FC Baník Ostrava

FC Baník Ostrava Txekiar Errepublikako futbol taldea da, Ostrava hirikoa. Behin irabazi du Txekiar Errepublikako futbol liga baina beste 3 aldiz Txekoslovakiakoa.

## Historia

1922an SK Slezská Ostrava izenarekin sortu zuten hiriko ikatz meatzariek. Talde pobrea izan zen hasireran eta futbol zelaia bera ere alokatu behar izaten zuten. 1934an eraiek eraiki zuten beren zelaia. 1952an izena aldatu zuen eta DSO Baník Ostrava bihurtu zen.
Urrezko Aroa 1970ko hamarkadan izan zuen. 1973ko Kopako garaipenarekin hasi zen garaia. 1975ean UEFA Kopa jokatu zuen eta final laurdenetara iritsi zen. Bidean Erreala kanporatu zuen. Urte hartan Intertoto Kopa irabazi zuen. Ondoren hiru liga eta beste kopa bat eskuratu zituen. Aipatzekoa era berean 1979an Europako Futbol Errekopan final erdietara iritsi izana, Fortuna Düsseldorfek kanporatu zuen, Alemanian 3-1 galdu ondoren etxean 2-1 soilik irabazi zuelako. Garai hartako jokalari onenak Lička eta Vojáček izan ziren.
Hurrengo urteetan Txekoslovakiako talderik indartsuenetakoa izan zen baina titulu bakarra irabazi zuen, 1991ko Kopa. Tartean 1989ko Mitropa Kopa ere eskuratu zuen.
Txekiar Errepublikako txapelketak hasi zirenean taldearen maila asko apaldu zen, baina Liga eta Kopa bana eskuratu ditu dagoeneko.

## Palmaresa
### Txekiar Errepublikan: 2

* Liga:
** Txapelduna (1): 2004.
* Kopa:
** Txapelduna (1): 2005.
** Finalista (3): 2004, 2006, 2019.

### Txekoslovakian: 6

* Liga (3): 1976, 1980, 1981.
* Kopa (3): 1973, 1978, 1991.

### Nazio artean: 8

* Europako Futbol Errekopa (0): final erdiak 1979an.
* Mitropa Kopa (1): 1989.
* UEFA Intertoto Kopa (7): 1970, 1974, 1976, 1979, 1985, 1988, 1989.

## Euskal taldeen aurkako partidak

Aipatzekoa da Errealak Europako txapelketa ofizial batean izan zuen lehenengo aurkaria izan zela. Baník Ostravak partida hauek jokatu ditu euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 1974-75 | UEFA Kopa | Lehen itzulia | Real Sociedad Baník | 0-1 4-0 | Baník Real Sociedad |

## Kanpo estekak

* (Txekieraz) webgunea
* Datuak: Q329471
* Multimedia: FC Baník Ostrava / Q329471
# FC Astana-1964

FC Astana-1964 (kazakhera‎z Астана-1964 Футбол Клубы) Kazakhstango futbol talde onenetakoa izan zen, Astana hiriburukoa. Kazakhstango 3 Liga eta 3 Kopa irabazi zituen. Gaur egun 3. mailan jokatzen du.

## Historia

Izenak dioen bezala, taldea 1964 urtean sortu zen, hasieran Dinamo Tselinograd izenarekin eta 1975ean Tselinnik Tselinograd izena hartu zuen.
Sobietar Batasunaren garaian maila apaletan ibili zen, emaitza aipagarri bakarra 1984ean Kazakhstango eskualde txapelketa irabazi zuenekoa du.
1992an Kazakhstanek independentzia lortu eta bertako txapelketak abiatu ziren. Taldea lehen mailan egon arren bere ibilbidea oso ezegonkorra izan zen, horren lekuko hasierako urte hauetan izan zituen izen aldaketak dira, Tsesna Akmola, Tselinnik Akmola, FC Astana. 1999an Zhenis Astana izenarekin bere "urrezko aroa iritsi" zen 2000 eta 2005 artean 3 Liga eta 3 Kopa irabazi baitzituen. 2009an kiebra jo zuen eta birfundatu beharra izan zen. Honen erruz hiriburuko bigarren taldea bihurtu zen eta FC Astana-1964 izena hartu behar izan zuen.

## Palmaresa
### Kazakhstanen: 6

* Kazakhstango Liga (3): 2000, 2001, 2006.
* Kazakhstango Kopa (3): 2001, 2002, 2005.

## Kanpo estekak

* (Errusieraz) Webgune ofiziala
* Datuak: Q753004
* Multimedia: FC Astana-1964 / Q753004
# Fahan

Fahan (irlanderaz Fathain) Irlandako Donegal konderriko iparraldeko kostaldean dagoen udalerri bat da. Inishowen penintsulan kokatua dago, Buncrana udalerritik bost kilometro hegoaldera. 2006ko erroldaren arabera 338 biztanle zituen.

## Iruditegia

* Kai zaharra.
* Kai zaharra.

## Kanpo estekak

* Datuak: Q2563699
* Multimedia: Fahan, County Donegal / Q2563699
# Fahd Saudi Arabiakoa

Fahd bin Abdelaziz al-Saud (arabieraz: فهد بن عبد العزيز السعود‎ Fahd ibn ‘Abd al-‘Azīz Āl Sa‘ūd; Riad, 1921 - ibidem, 2005eko abuztuaren 1a) Saudi Arabiako errege eta Lehen ministro, eta Saud etxearen buru.
1995ean bihotzekoa izan zuen, eta lan ofiziala alde batera utzi zuen; bere anaiak, Abdullah bin Abdelazizek, ordezkatu zuen.
Ibn Sauden 36 seme-alabetako bat zen, eta semeen artean, gobernatu dutenen bosten artean laugarrena (Saud, Faisal, Khalid, Fahd, Abdullah eta Salman). Fahdek tronua oinordetu zuen Khalid hil ondoren, 1982ko ekainaren 13an.
2005eko maiatzaren 27an, gobernuak aditzera eman zuen Fahd erregea ospitalizatua izan zela. Beste iturri batzuen arabera, erregea oso larri zegoen. Are gehiago, The Washington Timesek jakinarazi zuen erregea hil zela. Baina, erregea ospitalean igaro zituen hilabeteak, eta abuztuaren 1ean 84 urterekin zendu zen.

## Erreferentziak

* Datuak: Q183187
* Multimedia: Fahd of Saudi Arabia / Q183187
# Fahrdorf

Fahrdorf Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 2.510 biztanle zituen 12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q117919
* Multimedia: Fahrdorf / Q117919
# Fagundes Varela (Rio Grande do Sul)

Fagundes Varela Brasilgo udalerri bat da, Rio Grande do Sul estatuan kokatua. 2.566 biztanle ditu 134,295 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1786383
* Multimedia: Fagundes Varela (Rio Grande do Sul) / Q1786383
# Fahamore

Fahamore (irlanderaz An Fhaiche Mhór) Irlandako hego-mendebaldeko Kerry konderriaren mendebaldean dagoen herrixka bat da. Dingle penintsulako Maharees tonboloan dago. 50 etxez osatua dago, horietako bat Spillane's taberna ospetsua da. Brandon badian dago, surf, windsurf eta ur-kirol jardueren ohiko lekua da.

## Kanpo estekak

* Datuak: Q4481558
* Multimedia: Fahamore / Q4481558
# Fahleita

Fahleita fosfato motako minerala da.

## Ezaugarriak

Fahleita fosfato mineralaren formula kimikoa hau da: ${\ce {CaZn5Fe^{3+}2(AsO4)6 * 14H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Fahleite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1112021
* Multimedia: Fahleite / Q1112021
# Fagundes

Fagundes Brasilgo udalerri bat da, Paraíba estatuan kokatua. 11.049 biztanle ditu 189,026 km²ko eremuan.

## Ikus, gainera

* Paraíba

## Kanpo estekak

* Datuak: Q2011192
* Multimedia: Fagundes / Q2011192
# Fahd Erregea Petrolio eta Mineralen Unibertsitatea

Fahd Erregea Petrolio eta Mineralen Unibertsitatea (arabieraz: جامعة الملك فهد للبترول و المعادن‎, Jāmiʿat al-Malik Fahd li-l-Bitrūl wa-l-Maʿādin – labur: arabieraz: جامعة البترول‎ Jāmiʿat al-Bitrūl) Dhahrango unibertsitate publikoa da. 1963an sortua, bere zientzia, enpresa-ikasketak eta ingeniaritza programak nabarmenak dira. Arabiar munduko unibertsitate-rankingetan, goiko postuetan dago.

## Kanpo estekak

* Datuak: Q4116241
# Faheyita

Faheyita fosfato motako minerala da.

## Ezaugarriak

Faheyita fosfato mineralaren formula kimikoa hau da: ${\ce {Be2Mn2+Fe^{3+}2(PO4)4 * 6H2O}}$. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Faheyite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3738375
# Flavinarosa

Flavinarosa Limacodidae familiako tximeleta genero bat da. Bere espezie tipoa Narosa holoxanthia da.

## Espezieak

| Espeziea | Egoera |
| Flavinarosa acantha | daturik gabe |
| Flavinarosa alius | daturik gabe |
| Flavinarosa glaesa | daturik gabe |
| Flavinarosa kozyavka | daturik gabe |
| Flavinarosa luna | daturik gabe |
| Flavinarosa obscura | daturik gabe |
| Flavinarosa paucispina | daturik gabe |
| Flavinarosa ptaha | daturik gabe |

## Kanpo estekak

* Datuak: Q5458078
* Multimedia: Flavinarosa / Q5458078
* Espezieak: Flavinarosa
# Flavio Etcheto

Flavio Lucio Máximo Fernández Etcheto, ezagunagoa Flavio Etcheto izen artistikoaz, (Buenos Aires, Argentina, 1969 – Mar del Plata, Argentina, 2022ko urtarrilaren 6a) ekoizle, musikari, idazle, eta konpositore argentinarra izan zen. Isla de los Estados, Resonantes, eta Gustavo Ceratiren Bocanada eta Siempre es Hoy diskoetarako hainbat letra eta abesti konposatu zituen, parte hartu zuen Soda Stereon eta Daniel Meleroren Conga eta Cámara diskoetan. Gustavo Cerati eta Leandro Fresco-rekin estuki lotuta, haiekin sortu ditu Roken (Cerati-Etcheto-Fresco), Resonantes (Etcheto-Ramella) eta Ocio (Cerati-Etcheto) bezalako taldeak.

## Lana

Etcheto instrumentu anitzeko musikaria eta abeslaria izan zen, eta hainbat musika estilo interpretatzen zituen, hala nola sonic rock, dub, intelligent techno, house, pop eta, oro har, musika elektronikoa.

## Aukeratutako diskografia
### La Algodonerarekin

* La Algodonera, 1988

### Resonantesekin

* Resonantes, EP, Resonantes, 1993
* Sumergible, Resonantes, 1995
* Simultáneo, Resonantes, 1997

### Trineorekin

* Trineo, 1998
* A nevería, Trineo, 2000

### Ociorekin

* "Medida universal", BMG–Ariola (1999)
* EP "Insular", Fragil Discos (2000).
* «Vapor en las Nubes»(Batzuk - "Fragil Discos Album biltzailea EP, Promo 2"), Fragil Discos (2000).
* «Permanente»(Album biltzailea "Roho: música para peluquerías"), EPSA Music S.A. (2000).

### Isla de los Estados-ekin

* Latitude, Estatuen Uhartea, 2007
* Express, Estatuen Uhartea, 2010

### Bakarlaria

* Conjunción, 2005 - Casadelpuentediscos
* Conjunción rmx 12", 2006 - Casadelpuentediscos
* Indicios 12 ", 2007 - Kupeimusica
* Baile sin verbo digital release, 2008 - Unlock
* Dote ep, digital release, 2009 - Casadelpuentediscos
* Solaz, Vinilo 12 " y digital release, 2010 - Kumquat-records
* Triptico, Vinilo 7 " y digital release, 2017 - Casadelpuentediscos
* Superbrillantes, digital - CD - 12" 2018 - Casa del Puente discos

#### Beste musikari batzuekin batera

* Siempre es hoy, Gustavo Cerati, 2002
* +Bien, Gustavo Cerati, 2001
* Bocanada, Gustavo Cerati, 1999
* Sueño Stereo, Soda Stereo, 1995
* Colores Santos, Gustavo Cerati y Daniel Melero, 1992
* Dynamo, Soda Stereo, 1992
* Cámara 1, Daniel Melero, 1991
* Conga, Daniel Melero, 1989
* Mentirse y creerse, La Sobrecarga, 1987
* El Camino Contrario, El Corte, 1987

## Erreferentziak

* ↑ «El Sitio del Rock en la Argentina – Sumario: Flavio Etcheto» rock.com.ar.
* ↑ (Gaztelaniaz) «Murió el músico Flavio Etcheto, amigo y colaborador de Gustavo Cerati» La Capital 2022-01-06 (Noiz kontsultatua: 2022-01-07).
* ↑ «Ocio – Medida Universal» allmusic.com 1999.
* ↑ «Various – Fragil Discos Compilado EP» discogs.com.
* ↑ «Various – Roho: Música Para Peluquerías» discogs.com.

## Kanpo estekak

* Flavius, webgune ofiziala
* Flavio Etchetori egindako elkarrizketa. Partenaire de Cerati, bere bakarkako ibilbidean tekno gutxiago eta soinu gizatiarragoa bilatzen du , Clarín, 2005eko uztailaren 23a
* Flavio Etcheto, Ceratiren eskuineko eskua (sagua maneiatzen duena! ), 12. orrialdea, EZ Gehigarria, 2005eko uztailaren 2a
* Datuak: Q5862494
* Multimedia: Flavio Etcheto / Q5862494
# Flavio Eskorpo

Flavio Eskorpo (latinez: Flavius Scorpus; Hispania, c. 68 – Erroma, c. 95) Erromatar Inperioan auriga ospetsua izan zen.

## Biografia

Eskorpok, Domizianoren agintaldian, factio prasinarako, ekipo berderako, orgak gidatu zituen. 2.0481 garaipen lortu zituen, eta erromatar historiako auriga ospetsuenetako bat izan zen, Kaio Apuleio Dioklesekin batera. Diru kopuru izugarri handiak irabazi zituen. Martzialek, erromatar poeta garaikideak, bere epigrametako batean dio hamabost zaku urre irabazten zituela gurdi-lehiaketa bakar batean. Eskorpo gazterik hil zen, 26 urterekin beharbada.
Eskorpo esklaboa zen, auriga asko bezala, eta Hispanian jaio zen. Askotan jaso zuen garaipenaren palma. Askotan, lasterketen amaieran, zaleek dirua botatzen zioten. Azkenean, bere askatasuna erosi eta liberto (esklabo askatua) bezala lehiatzen jarraitu zuen.
Martzialek hiru aldiz aipatzen du Eskorpo bere Epigramen X. liburuan, 95 eta 98 urteen artean osatua. Bi garrantzitsuenek honako hau diote:
| « | O! hau zorigaitza! Zu, Eskorpo, zure gaztaroko lorean hil izana eta Plutonen zaldi goibelak uztartzera hain garaiz deitua izana. Helburu hura, beti ihes egitea eta zure gurdia igarotzea, zergatik egon zen hain hurbil zure bizitzan? | » |
| —Martzial, Epigramak, X. 50, 5-8 |||
| « | Ni Eskorpo ospetsua naiz, zirku garratzaren aintza, Erromaren maitasun txit txalotu eta iragankorra. Lakesis parka bekaiztiak, nire urteak kontatu beharrean, agurea nintzela uste izan zuen, eta nire hogeita seigarren urtean harrapatu ninduen. | » |
| —Martzial, Epigramak, X. 53 |||
Eskorporen heriotzaren arrazoia ezagutzen ez den arren, litekeena da gurdi-lasterketetan gertatzen ziren istripu ugarietako batean gertatzea, latinez naufragia ("naufragioak") izenekoan.

## Erreferentziak

* ↑ CIL, 6 10052 (= ILS 5289).
* ↑ Martzial, Epigramak, X, 74
* ↑ (Ingelesez) McManus, Barbara F.. (1999). «Scorpus» vroma.org.

## Kanpo estekak

* Datuak: Q7435425
# Flavio Biondo

Flavio Biondo (Forlì, 1392, Erroma, 1463ko ekainaren 4a) italiar Puzkundeko humanista, arkeologo eta historialaria izan zen.

## Bizitza

Historia hiru alditan (Antzinakoa, Erdi Arokoa eta Modernoa) banatu zuen lehen historialarietako bat izan zen, baita lehen arkeologoetako bat ere. Milango egonaldi labur batean, Brutus, Zizeronen eskuizkribu ezagun bakarra, aurkitu eta transkribatu zuen. 1433an iritsi zen Erromara eta 1444an Eugenio IV.aren kantzelaritzako idazkari izendatu zuten. Aita Santuarekin batera erbestera joan zen Ferrara eta Florentzian, eta, ondoren, Nikolas V.a, Kalisto III.a eta Pio II.a Aita Santuek enplegatu zuten.

## Arkeologia-lanak

Antzinako Erromako hondakinen eta topografiaren hiru gida entziklopediko, sistematiko eta dokumentatu argitaratu zituen. Lehenengo lana De Roma instaurata (3 liburuki, 1444–1448) izan zen. Bigarren lana De Roma triumphante (1479) izan zen. Garai hartako erreforma militar eta gobernuetarako eredutzat aurkeztu zuen Erroma paganoa. Aita Santua Erromatar Inperioaren jarraipen gisa ere definitu zuen.

## Historia-lanak

Italia illustrata (1474) egilearen bidaietan oinarritutako geografia da, eta Italiako hamalau eskualderen historia. Estrabon eredu zela, Italiaren kontzeptua penintsularen osotasun gisa berpiztu zuen. Topologiaren bidez, antzinaroa bere garaiarekin lotu zuen, Errepublika eta Erromatar Inperiotik, barbaroen inbasioetaraino, Karlomagnoraino eta germaniar erromatar enperadoreetaraino.
Beste lan garrantzitsu bat Historiarum ab inclinatione Romanorum imperii decades izan zen, 1483an argitaratua.
Bere lan nagusia Historiarum ab Inclinatione Romanorum Imperii (Venezia, 1483) izan zen, Europaren historia 32 liburukitan, 410ean bisigodoek Erroma arpilatu zutenetik Italia garaikideraino (1442).
Bertan, hiru aldien kontzeptua erabili zuen, Italiak Biondoren garaian biziz eta lehen bi etapetako askatzaileak.

## Kanpo estekak

* Datuak: Q434834
* Multimedia: Flavio Biondo / Q434834
# Eudora (Arkansas)

Eudora Arkansasko hiri bat da. Chicot konderrian kokatua dago. 2010ean 2.269 biztanle zituen, 8,0 kilometro koadrotan banatuta.

## Ikus, gainera

* Chicot konderria

## Kanpo estekak

* Datuak: Q79482
* Multimedia: Eudora, Arkansas / Q79482
# Eudora (Kansas)

Eudora Kansasko hiri bat da. Douglas konderrian kokatua dago. 2010ean 6.136 biztanle zituen, 7,48 kilometro koadrotan banatuta.

## Ikus, gainera

* Douglas konderria

## Kanpo estekak

* Datuak: Q777733
# Eudora Welty

Eudora Alicia Welty (Jackson, Mississippi, 1909ko apirilaren 13a – ib., 2001eko uztailaren 23a) estatubatuar idazlea izan zen.

## Lanak
### Ipuin bildumak

* A Curtain of Green, 1941
* The Wide Net and Other Stories, 1943
* Music from Spain, 1948
* The Golden Apples, 1949
* Selected Stories, 1954
* The Bride of the Innisfallen and Other Stories, 1955
* Thirteen Stories, 1965
* The Collected Stories of Eudora Welty, 1980
* Moon Lake and Other Stories, 1980
* Morgana: Two Stories from The Golden Apples, 1988

### Eleberriak

* The Robber Bridegroom, 1942
* Delta Wedding, 1946
* The Ponder Heart, 1954
* The Shoe Bird, 1964
* Losing Battles, 1970
* The Optimist's Daughter, 1972, Pulitzer Saria

### Saiakerak

* One Writer's Beginnings, 1984
* On Writing 2002

## Kanpo estekak

* Datuak: Q259364
* Multimedia: Eudora Welty / Q259364
# Eudora

Eudora, greziar mitologiako hiru pertsonairen izena da:
* Nereidetako bat.
* Hiadeetako bat.
* Ozeanideetako bat.

## Erreferentziak

* ↑ Theogonia
* ↑ Astronomia
* ↑ Hesiodo Theogonia

## Kanpo estekak

* Datuak: Q1372284
# Flores (Azoreak)

Flores (portugesez: ilha das Flores) Portugalgo Azoreak uhartediko mendebaldean dagoen irla da. 2006ko erroldaren arabera, uhartean 3.995 biztanle bizi ziren.
Mendebaldera joanda Europako lehorreko azken lurrak dira.
Bertan bi herri daude:
* Lajes das Flores
* Santa Cruz das Flores

## Kanpo estekak

* (Portugesez) Uharteko argazkiak.
* Datuak: Q216752
* Multimedia: Flores (Azores) / Q216752
# Flores (Pernambuco)

Flores Brasilgo udalerri bat da, Pernambuco estatuan kokatua. 22.169 biztanle ditu 995,558 km²ko eremuan.

## Ikus, gainera

* Pernambuco

## Kanpo estekak

* Datuak: Q2105990
* Multimedia: Flores (Pernambuco) / Q2105990
# Florentzio Idoate Iragi

Florentzio Idoate Iragi (Orikain, Ezkabarte, Nafarroa Garaia, 1912ko urriaren 27a - Iruñea, 2001eko urriaren 17a) artxibozaina eta historialaria izan zen.

## Biografia

Zaragozan egin zituen Historiako ikasketak. Nafarroako Artxibo Nagusian lan egin zuen 1947. urteaz geroztik. Espainiako Historia Akademiako kidea zen. Nafarroako historia-gaiak landu zituen, batez ere, bere artikulu eta liburuetan: Inventario de los bienes de la reina D.ª María, esposa de Pedro IV de Aragón (1947), Agotes en los valles de Roncal y Baztán (1948), Los gitanos en Navarra (1949), Brujería en la montaña de Navarra en el siglo XVI (1951), Rincones de la Historia de Navarra (1954-1966, hiru liburuki), Las fortificaciones de Pamplona a partir de la conquista de Navarra (1954), El Señorío de Sarría (1959), Catálogo documental de la Ciudad de Corella (1964), Documentos sobre agotes y grupos afines en Navarra (1973), La brujería en Navarra y sus documentos (1978), Catálogo del Archivo General de Navarra, Sección de Guerra (1978) eta Esfuerzo bélico de Navarra en el siglo XVI.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257893
* Multimedia: Florencio Idoate / Q12257893